স্টাফ রিপোর্টার : বাংলাদেশে নিরাপদ সড়কের দাবিতে চলমান আন্দোলনকে আরব বসন্তের সঙ্গে তুলনা করেছে আনন্দবাজার পত্রিকা। গতকাল সোমবার পত্রিকাটির সম্পাদক অঞ্জন বন্দ্যোপাধ্যায় এমন তুলনা করেন সম্পাদকীয়তে। তিনি বলেন, ‘তারিখ, মাস, মওসুম অনুযায়ী এখন বর্ষাকাল। কিন্তু এ মওসুমকে বসন্তও বলা যেতে পারে। বসন্ত হল এমন এক ঋতু, যা কারণে-অকারণে, সময়ে-অসময়ে হানা দিতে পারে। তাই ফুল ফুটলেও বসন্ত হয়, না ফুটলেও হয় বসন্ত। যখন তখন হানা দেওয়া যেন অলিখিত অধিকার বসন্তের। সেই অধিকারেই বোধহয় বাংলাদেশে আজ বসন্ত।’